VINUM VINORUM SLOVACIAE 2021

Po úspešných troch ročníkoch majstrovskej súťaže Vinum vinorum Slovaciae sa 13. januára 2021, po ročnej vynútenej pandemickej puaze, uskutočnilo súťažné zápolenie opäť. Tentokrát už pod patronátom Primátorky mesta Prešov Ing. Andrei Turčanovej, aj za finančnej podpory mesta. S minimálnym úpravami štatútu zasadlo dopoludnia päť odborných medzinárodných komisií, aby hľadali tie najlepšie slovenské ikony spomedzi prihlásených vín systémom vyraďovacích duelov. Porota vyberala v jednotlivých kolách tie lepšie, komplexnejšie, výraznejšie vína v šiestich kategóriách – vína biele suché, biele polosuché a polosladké, ružové, červené, šumivé vína a napokon prírodne sladké vína bez rozdielu farby.

Pred samotným hodnotením duelov sa uskutočnilo losovanie vín podľa tenisového modelu. Na základe údajov v prihláške sme vína zoradili do rebríčka v každej kategórii podľa úspešnosti v štandardných domácich či zahraničných súťažiach. Tie najlepšie vína boli do rebríčka nasadené, voľné miesta sa doplnili losovaním z ostatných vín v každej kategórii. Tento rok sme do súťaže zaregistrovali rekordných 130 vín zo Slovenska.

Voľba tých najlepších, medailových, prebehla opäť verejne. Po obedňajšej pauze a krátkom odpočinku porotcov sa začal slávnostný večer v hlavnej sále PKO v Prešove. Pred zrakmi verejnosti, za účasti hostí a sponzorov zasadli za hodnotiaci stôl už len predsedovia komisií. V živom vysielaní po hodine a pol sme mohli odhaliť všetkých finalistov, ktorí obsadili prvé štyri miesta. A opäť prišli aj veľké prekvapenia, lebo na samotný vrchol sa dostali aj vína, ktoré nepatrili k „favoritom“.

Zloženie hodnotiacich komisií

Komisia 1. Komisia 2.

Richard Polkoráb Slovensko Štefan Ailer Slovensko

Miroslav Dudo Slovensko Miklós Mihalovits Maďarsko

Basja Lejkowska Poľsko Pavol Michálek Slovensko

Bohumil Pajer Slovensko Katarína Furdíková Slovensko

Viktor Murín Slovensko Katarína Ďurčanská Slovensko

Komisia 3. Komisia 4.

Radomil Baloun Česká republika Marek Závracký Slovensko

Radoslaw Froň Poľsko Tibor Dovičin Slovensko.

Mariana Gubová Slovensko Alžbeta Zlatnická Slovensko

Alojz Masaryk Slovensko Jaroslav Krúpa Slovensko

Svorad Herdický Slovensko Edita Ziombrowska Poľsko

Komisia 5.

Jaroslav Ostrožovič Slovensko

Gyorgy Toth Maďarsko

Bálint Nagy Slovensko

Zuzana Čorbová Slovensko

Pavol Gaži Slovensko

VINUM VINORUM SLOVACIAE 2021

Majstrovstvá SR – výsledky

1. Kategória bielych suchých vín

1. miesto Rizling rýnsky Club 2019 Zámocké vinárstvo Šimák Pezinok
2. miesto Veltlínske zelené NZ 2020, Pegas s.r.o. Častá
3. miesto Sauvignon NZ 2020, Pegas s.r.o. Častá
4. miesto Pinot blanc Art in glass 2019, Zámocké vinárstvo Pezinok

2. Kategória bielych polosuchých a polosladkých vín

1. miesto Rizling rýnsky polosladké 2019, Zámocké vinárstvo Pezinok

2. miesto Pálava VZH 2019, Terra Wylak Veľké Zálužie

3. miesto Rizling rýnsky polosuché 2019, Zámocké vinárstvo Pezinok

4. miesto Rulandské biele NZ 2020, Pegas s.r.o. Častá

3. Kategória šumivých vín

1. miesto Hubert L Original brut, Hubert Sereď

2. miesto Noirsecco clasico brut 2017, VZ Topoľčianky

3. miesto Opus brut 2019, Zámocké vinárstvo Šimák Pezinok

4. miesto Hubert Cabernet Sauvignon brut, Hubert Sereď

4. Kategória ružových vín

1. miesto Pinor noir rosé NZ 2020, Pegas s.r.o., Častá

2. miesto Cabernet Sauvignon rosé NZ 2020, Podola Kopčany

3. miesto Pinot noir rosé 2020, PD Mojmírovce

4. miesto Dunaj rosé 2020, Mokas Selešťany

5. Kategória červených vín

1. miesto Dunaj VZH 2020, VMD Modra

2. miesto Cabernet Sauvignon Club 2017, Zámocké vinárstvo Pezinok

3. miesto Frankovka modrá VZH 2015, Villa Vino Rača, a.s.

4. miesto Cabernet Sauvignon NZ 2016, Villa Vino Rača, a.s.

6. Kategória prírodne sladkých vín

1. miesto Devín slámové víno 2020, VZ Topoľčianky

2. miesto Aurelius cibébový výber 2018, Karpatská perla Šenkvice

3. miesto Rizling vlašský ľadové víno 2018, VZ Topoľčianky

4. miesto Tokaj cuvée ľadové 2018 Ostrožovič s.r.o., Veľká Tŕňa